

Јавно предузеће „Национални парк Ђердап“

ул.Краља Петра I 14а, Доњи Милановац

Тел: 030/2150066, 030/2150070; факс: 030/590-877

[www.npdjerdap.rs](http://www.npdjerdap.rs)

e/mail: office@npdjerdap.rs

Број :

Дана :

**УГОВОР**

**О ПРОДАЈИ ДРВНИХ СОРТИМЕНАТА**

 **НА ПАЊУ**

**Уговорне стране**

1. *Јавно предузеће „Национални парк Ђердап“, Доњи Милановац*, улица Краља Петра I број 14, ПИБ 100624453, матични број 07360231, текући рачун **200-2890770101942-41,** Banka poštanska štedionica, AD, Beograd, које заступа директор Предузећа, у даљем тексту Продавац

и

1. *....*Купац.

**Предмет уговора**

Члан 1.

Предмет овог Уговора је купопродаја дозначених стабала у дубећем стању (на пању), у шуми, тако што Продавац дрвну запремину продаје, а Купац дрвну запремину купује да би својом радном снагом, средствима рада и механизацијом извршио сечу, израду, извлачење и транспорт дрвних сортимената.

Члан 2.

На основу спроведене лицитационе продаје дрвних сортимената у шуми „на пању“ по Одлуци о избору најповољније понуде број од . године, излицитиране су следеће цене дрвних сортимената:

**ПАРТИЈА БР. 1**

 Радна јединица , ГЈ „ “ одељење/одсек - укупна нето **запремина m3** на површини од ha. Врста сече: - Оплодна сеча; – Проредна сеча.

Табела бр 1: Количине дрвне запремине по одељењима у партији 1.



Табела бр 2: Сумарне количине и вредности за партију 1.



Табела бр 3: Обрачун депозита за партију 1.

|  |  |  |  |  |
| --- | --- | --- | --- | --- |
| Врста сортимента | Количина (m3) | Укупна вредност пре лицитације (динара) без ПДВ-а | Вредност сортимената пре лицитације (динара) са ПДВ-а | Укупна вредност депозита (динара) |
| Техничко дрво | 195,32 | 766.324,22 | 919.589,06 | **659.129,84** |
| Огревно дрво | 2.083,16 | 5.156.099,40 | 5.671.709,34 |
| **Укупно:** | **2.278,48** | **5.922.423,62** | **6.591.298,40** |

Количине дрвних сортимената су у складу са наведеним Извођачким пројектом/има газдовања шумама и могућа су одступања у количинама и сортиментној структури приликом сече и израде дрвних сортимената. Дрвни сортименти ће бити фактурисани по ценама датим у Табели бр 2. Уколико се јаве дрвни сортименти који нису предвиђени Извођачким пројектом/има и Табелом бр 2, њихова дрвна запремина ће бити фактурисана по важећем Ценовнику производа коришћења шума Јавног предузећа „Национални парк Ђердап“ (број 3982 од 08.09.2022.године).

**Записник о увођењу у посао на извођењу радова на сечи, изради, извлачењу и транспорту дрвних сортимената**

Члан 3.

У року од 15 дана од дана потписивања Уговора сачиниће се ***Записник о увођењу у посао на извођењу радова на сечи, изради, извлачењу и транспорту дрвних сортимената***(у даљем тексту Записник о увођење у посао) оверен од стране овлашћених представника обе уговорне стране.

У случају да се из неоправданих разлога не сачини Записник о увођење у посао у назначеном року из става 1 овог члана, Уговор ће се раскинути без враћања депозита.

Записник из става 1. овог члана садржи: назив и адресу купца са ПИБ-ом и матичним бројем, број и датум Уговора, број партије, назив газдинске јединице, одељења, дозначену дрвну запремину, начин извођења радова, датум почетка радова.

По потписивању Записника, Купац је дужан да обавести одговорно лице Продавца о дану почетка сече и израде дрвних сортимената.

Записник о увођењу у посао је саставни део Уговора.

**Пријем дрвних сортимената**

Члан 4.

Пријем дрвних сортимената ће обављати Продавац уз присуство овлашћеног лица Купца, перманентно по етапама, а након обављене сече и израде дрвних сортимената и успостављеног шумског реда на географски смисленом делу одсека.

Пријемом дрвних сортимената из претходног става ће Продавац, на месту сече и израде (код пања), утврдити врсту дрвета, а премером димензија израчунати запремину израђених дрвних сортимената, извршити класирање и обележавање трупаца и огревног дрвета, сагласно правилима шумарске струке и одговарајућих стандарда.

 Обе уговорене стране су сагласне, да се о дрвној запремини из става 1 овог члана, сукцесивно сачинњавају ***Записници о примопредаји дрвних сортимената,*** на основу којих ће се вршити фактурисање а који оверавају обе уговорне стране.

**Отпрема дрвних сортимената**

Члан 5.

Отпрему дрвних сортимената из члана 2. овог уговора, а чија је запремина, врста и класа дрвних сортимента утврђена Записником, на основу члана 4. овог Уговора, вршиће стручно лице Продаваца (ревирни техничар за државне шуме).

Стручно лице Продавца је дужно да израђене дрвне сортименте прописно обележи и жигоше уз издавање прописаних докумената (*Отпремнице*).

Купац је дужан да превоз дрвних сортимената са привременог стоваришта најави најмање један дан раније, ради организације стручног лица Продавца, као и ради информисања Купца о стању камионских путева и евентуалне немогућности коришћења истих, услед деловања временских неприлика.

**Рокови**

Члан 6.

Радови из члана 1. овог уговора почињу по потписивању Записника о увођењу у посао и трају до 31.12.2024. године.

Изузетно, рок за завршетак радова из члана 1. уговора може се продужити анексом уговора највише до једне године, искључиво у случају постојања објективних разлога који су онемогућили завршетак радова у предвиђеном року.

У Газдинским јединицама којима истиче рок важења Основе газдовања шумама радови на сечи и изради дрвних сортимената морају бити завршени до рока важења основе газдовања шумама, и у таквим случајевима није могуће анексом уговора продужавати рокове за завршетак радова на сечи и изради дрвних сортимената.

Радови на сечама обнављања могу се вршити само у периоду мировања вегетације, сходно одредбама Правилника о шумском реду („Службени гласник РС“, бр.38/11, 75/16, 94/18 и 87/21).

Радови на проредним и санитарним сечама као и припремни сек оплодне сече изводе се током целе године,односно у року предвиђеном ставом 1. овог члана.

Радови на извлачењу и изношењу дрвних сортимената на привремено стовариште се морају обавити најкасније у року од 6 месеци од дана сачињавања ***Записник о завршетку радова на сечи и изради дрвних сортимената.***

У случају да Купац прекорачи рок на извлачењу и изношењу дрвних сортимената из става 6 овог члана, из неоправданих разлога, Продавац ће ***Записником о техничком пријему радова*** предвидети задржавање депозита због спречавања прилаза шуми, угрожавања подмладка, ризика од настанка пожара, фитопатолошких и ентомолошких болести.

Као привремено стовариште на коме ће се привремено складиштити израђени дрвни сортименти одређује се мзв „ ”.

**Начин плаћања**

Члан 7.

Купац се обавезује да у року од 3 дана од дана потписивања овог Уговора, Продавцу изврши авансно уплату у износу од 100% предрачунске вредности дрвних сортимената одређених чланом 2 овог Уговора, на текући рачун **200-2890770101942-41**, са позивом на број уговора, што износи динара без ПДВ-а, односно динара са ПДВ-ом.

Купац је сагласан да депозит који је уплаћен у износу од 10% од укупне почетне лицитационе вредности са ПДВ-ом, пре обављене лицитације, а који износи динара, служи као средство за обезбеђење извршења радова из члана 1 овог уговора на начин предвиђен овим Уговором, Записником о увођењу у посао и Извођачким пројектом/има за газдовање шумама из члана 2.

У случају да купац након извршене уплате аванса из става 1. из било ког разлога одустане од реализације овог уговора, Продавац ће задржати уплаћени депозит на име надокнаде штете, док ће износ аванса бити враћен Купцу без камате.

У случају да купац не изврши уплату предрачунске вредности дрвних сортимената у износу и року прописаном ставом 1 овог члана, продавац има право да раскине уговор и задржи уплаћени депозит прописан ставом 2 овог члана.

У случају промене стопе пореза на додату вредност (ПДВ-а) купац се обавезује да прихвата измене цена сортимената за вредност промене стопе ПДВ-а.

**Записник о завршетку радова на сечи и изради дрвних сортимената**

Члан 8.

Након извршења радова на сечи и изради дрвних сортимената, од стране Продавца, а у присуству овлашћеног представника Купца, сачиниће се ***Записник о завршетку радова на сечи и изради дрвних сортимената***, којим ће се констатовати обим и квалитет изведених радова на сечи и изради дрвних сортимената, предвиђених Уговором.

Члан 9.

 Продавац врши фактурисање дрвних сортимената Купцу, по врстама дрвета, класама и запреминама дрвних сортимената, а у складу са излицитираним ценама по дрвним сортиментима из члана 2, на основу Записника из члана 4. овог Уговора.

Уколико је укупна фактурисана вредност дрвних сортимената већа од износа авансне уплате из члана 7. овог уговора, Купац је у обавези да разлику уплати Продавцу у року од 15 дана од дана сачињења Записника из члана 8. Уколико је укупна фактурисана вредност дрвних сортимената мања од износа авансне уплате из члана 7. овог уговора, Продавац је у обавези да разлику врати Купцу у року од 15 дана од дана сачињења Записника из члана 8.

Купац је дужан да достави две бланко соло меницу, оверене и печатиране од стране овлашћеног лица Купца за потписивање, са меничним овлашћењем попуњеним и овереним печатом и фотокопијом картона депонованих потписа, као гаранцију наплате евентуалне разлике вредности из претходног става која ће бити дефинисана ***Записником о завршетку радова на сечи и изради дрвних сортимената.***

**Записник о техничком пријему радова**

Члан 10.

 Након извршених радова на извлачењу и изношењу дрвних сортимената из шуме, успоставе шумског реда на комплетној површини одељења, као и одвожењу дрвних сортимената са помоћног стоваришта, биће сачињен ***Записник о техничком пријему радова*** којим ће се констатовати извршење преосталих одредби овог Уговора.

Уколико су радови извршени на начин предвиђен овим Уговором, Записником о увођењу у посао, Извођачким пројектима, Записником о завршетку радова на сечи и изради дрвних сортимената, Записником о техничком пријему радова, Купцу ће бити извршен повраћај депозита из члана 7. овог Уговора.

Купац нема право на камату приликом повраћаја депозита из овог члана.

У случају да Купац приликом извођења радова из члана 1. овог Уговора проузрокује штету Продавцу, Продавац има право да захтева надокнаду штете. У вези утврђивања врсте, обима и вредности настале штете сачиниће се записник потписан од представника обе уговорне стране. Надокнаду утврђене штете Продавац може остварити из износа уплаћеног депозита. Уколико висина утврђене штете прелази износ уплаћеног депозита, Купац је дужан да Продавцу надокнади преостали износ утврђене штете у року од 30 дана од дана сачињавања записника којим се утврђује обим и износ настале штете.

Ако у року од 10 дана од датума утврђене штете Купац одбије да потпише записник о утврђеном чињеничном стању о насталој штети и не изнесе одговарајуће примедбе, сматраће се да је сагласан са сачињеним записником и без свог потписа у записнику.

**Обавезе Продавца и Купца**

Члан 11.

Приликом извођења радова на сечи и изради дрвних сортимената Купац је у обавези да ангажује стручну радну снагу и да дрвне сортименте израђује у складу са стандардом. Све грешке настале приликом обарања стабала и „кројења“ дебала ићи ће на штету купца.

 Надзор над извођењем радова из става 1. вршиће стручна лица Продавца.

Члан 12.

Продавац је дужан да пре отпочињања радова (изузетно у току извођења радова) изврши чишћење и изградњу путева и тракторских влака у складу са извођачким пројектом, а није у обавези да обезбеди привремене објекте за смештај радника и средстава рада Купца.

Члан 13.

Купац је обавезан да води рачуна о заштити од пожара на радилишту.

Купац је одговоран о уредности радилишта, односно забрањено је одлагање отпада на радилишту (гуме, пластика, конзерве, кесе и све друге врсте отпада).

Купац се обавезује да ће се приликом извођења радова придржавати одредби Правилника о шумском реду („Службени гласник РС“, бр.38/11, 75/16, 94/18 и 87/21).

Купац ни једно стабло не сме посећи пре обављене дознаке.

Код сече и извлачења израђених дрвних сортимената из шуме, Купац је дужан да се придржава Извођачког пројекта и свих других законских мера и прописа.

Купац је у обавези да одржава пут и тракторске влаке које користи у току рада и да их по завршетку радова врати у првобитно стање. Такође се обавезује, да ће приликом манипулације дрвним сортиментима код привлачења, камионски пут бити све време проходан.

У случају из члана 6 става 2, уколико се радови на лични захтев анексом продуже, Купац нема право да захтева додатне радове на шумским саобраћајницама о трошку Продавца.

Купац је дужан да дрвну запремину из члана 2 овог Уговора о свом трошку чува на месту израде (у шуми), као и на помоћном стоваришту. Продавац нема обавезу надокнаде штете посечене дрвне запремине у случају шумске крађе (не сноси трошкове уколико је уговорена дрвна маса умањена услед шумске крађе).

У изузетним случајевима Купац се може обратити Продавцу за сагласност за изградњу влаке о сопственом трошку. По добијању писане сагласности Продавца, Купац може да изгради влаку уз придржавње трасе постављене од стране стручног лица Продавца.

Члан 14.

Купац је дужан да за обављање уговорених радова обезбеди само она лица која су стручно оспособљена за обављање послова у шумарству, као и да обезбеди прописану ХТЗ опрему, јер се ради о пословима са посебним условима рада, у складу са ,,Правилником о посебним мерама заштите на раду у шумарству“ ("Службени гласник СРС", број 33 од 29.08.1988.).

Купац је одговоран за стручну оспособљеност, оспособљеност за безбедан и здрав рад и здравствену способност запослених који раде на уговореним пословима.

Купац сноси сву одговорност за примену мера којима се обезбеђује безбедност и здравље запослених и лица која се по било ком основу нађу на радилишту, као и заштита животне средине.

Купац сноси сву одговорност за сву штету која настане по основу из претходног става, а услед непридржавања прописаних мера.

Члан 15.

Уколико се Купац не придржава одредби чланова 13. и члана 14. овог уговора, Продавац има право да привремено прекине радове до отклањања константованих недостатака.

Члан 16.

Продавац не одговара за евентуалне случајеве повреде запослених радника Купца или радника других правних лица која се по било ком основу нађу на радилишту, нити сноси материјалне, кривичне, прекршајне и друге последице по том основу.

Члан 17.

Приликом извођења радова Купац је дужан да се придржава одредби Закона о безбедности и здрављу на раду ("Службени гласник РС", 35/2023) , Правилника о посебним мерама заштите на раду у шумарству ("Службени гласник СРС", број 33 од 29.08.1988.), Закона о безбедности у саобраћају на путевима ("Службени гласник РС",41/2009, 53/2010, 101/2011, 32/2013 – одлука УС,55/2014,96/2015–др.закон,9/2016 -одлука УС, 24/2018,41/2018, 41/2018 – др.закон, 87/2018, 23/2019 и 128/2020 : члан 112 и 113) и других подзаконских аката из области безбедности и здравља на раду.

Члан 18.

Ако на једном радилишту послове обавља више извођача, дужни су да сарађују у примени прописаних мера за безбедност и здравље запослених.

**Завршне одредбе**

Члан 19.

Овај уговор производи правно дејство од дана потписивања од стране овлашћених лица обе уговорне стране и остаје на снази све док постоје нерешена потраживања између уговорних страна.

Уколико једна уговорна страна не извршава обавезе, као и ако их не извршава на уговорени начин и у уговореним роковима, друга уговорна страна има право да једнострано раскине уговор због неиспуњења прописаних одредби.

Уговарач који је одговоран за раскидање уговора дужан је да другом уговарачу надокнади штету која је настала раскидањем уговора.

Члан 20.

Све спорове који могу да проистекну из овог уговора уговорне стране ће покушати да реше споразумно. Уколико не постигну споразумно решење, спор ће решавати надлежни суд.

Члан 21.

Овај Уговор ступа на снагу даном потписивања од стране овлашћених лица уговорних страна и сачињен је у 4 (четири) истоветна примерака од којих по 2 (два) припадају свакој уговорној страни.

 ПРОДАВАЦ КУПАЦ

 ЈП,,Национални парк Ђердап“

 Доњи Милановац

 в.д. директора

 Саша Јаношевић дипл.инж.шум.

 У Доњем Милановцу.